Έγκριση Τεχνικής Μελέτης Εκμετάλλευσης Μεταλλείου
Έγκριση Τεχνικής Μελέτης Εκμετάλλευσης Μεταλλείου σύμφωνα με το ΠΔ 132/2017
Η αίτηση συνοδεύεται από τουλάχιστον ένα πλήρες τεύχος της τεχνικής μελέτης, σε φυσική ή ψηφιακή μορφή.
Κατάθεση από τον αιτούντα (δια ζώσης ή ταχυδρομικά)
Δικαίωμα δραστηριοποίησης και εκμετάλλευσης μεταλλείου στο συγκεκριμένο γεωγραφικό χώρο στον οποίο αναφέρεται η Τεχνική Μελέτη Εκμετάλλευσης, είτε μέσω κατοχής μεταλλευτικού δικαιώματος, είτε μέσω μίσθωσης Δημόσιο Μεταλλευτικού Χώρου.
Απόφαση Έγκρισης Περιβαλλοντικών Όρων (ΑΕΠΟ) για την εκμετάλλευση μεταλλείου στο γεωγραφικό χώρο, στον οποίο αναφέρεται η τεχνική μελέτη εκμετάλλευσης. Χορηγείται κατόπιν αίτησης του ενδιαφερόμενου εκμεταλλευτή στην αρμόδια διεύθυνση του ΥΠΕΝ (Διεύθυνση Περιβαλλοντικής Αδειοδότησης) και καθορίζει το ύψος της απαιτούμενης εγγυητικής επιστολής.
Η διαδικασία αφορά στην έγκριση τεχνικής μελέτης εκμετάλλευσης μεταλλείων μεταλλευτικών και ενεργειακών ορυκτών.
Εγγυητική επιστολή για την αποκατάσταση του φυσικού περιβάλλοντος, το ύψος της οποίας υπολογίζεται βάσει της χορηγηθείσας Απόφασης Έγκρισης Περιβαλλοντικών Όρων (ΑΕΠΟ), στην οποία προσδιορίζεται το ελάχιστο απαιτούμενο χρηματικό ποσό για την περιβαλλοντική αποκατάσταση του χώρου, μετά το πέρας της εκμετάλλευσης.
Τ. Μ. 2‰ επί του προ/σμού ελαχ.300 - μέγιστο 6000ευρώ
Τ. Μ. 2‰ επί της αμοιβής των μελ.μηχ/κων min 3€ κάθε αντιτυπο
Υπεύθυνη Δήλωση του αιτούντα την έγκριση της τεχνικής μελέτης για την ανάθεση εκπόνησης της τεχνικής μελέτης στους μελετητές.
Τεύχος Τεχνικής Μελέτης εκμετάλλευσης μεταλλείου, σε τρία (3) αντίγραφα.
Παραστατικά αμοιβών μελετητών και δικαιωμάτων Δημοσίου και Ταμείων
Απόφαση Έγκρισης Περιβαλλοντικών Όρων (ΑΕΠΟ) για την εκμετάλλευση μεταλλείου στο γεωγραφικό χώρο στον οποίο αναφέρεται η τεχνική μελέτη εκμετάλλευσης.
Σύμβαση παραχώρησης μεταλλείου μεταξύ του Ελληνικού Δημοσίου και εκάστοτε μεταλλειοκτήτη, βάσει της οποίας ο συγκεκριμένος μεταλλειοκτήτης δύναται να δραστηριοποιείται και να εκμεταλλεύεται συγκεκριμένο κοίτασμα, σε συγκεκριμένη γεωγραφική περιοχή και για συγκεκριμένο χρονικό διάστημα.
Υπεύθυνες Δηλώσεις ανάληψης εκπόνησης της τεχνικής μελέτης από τους μελετητές.
Το παρόν δικαιολογητικό δεν είναι απαραίτητο για την εκκίνηση της διαδικασίας αξιολόγησης της τεχνικής μελέτης εκμετάλλευσης. Η υπηρεσία καλεί τον αιτούντα να υποβάλλει το εν λόγω δικαιολογητικό κατά το τελικό στάδιο της αξιολόγησης της τεχνικής μελέτης και πριν την έκδοση της εγκριτικής διοικητικής πράξης.
Οι ελάχιστες προϋποθέσεις της μορφής και του περιεχομένου της Τεχνικής Μελέτης εκμετάλλευσης μεταλλείου προβλέπονται στα άρθρα 101 και 103 του Κανονισμού Μεταλλευτικών και Λατομικών Εργασιών (ΚΜΛΕ), όπως τροποποιήθηκε και ισχύει για τα μεταλλεία. Το παρόν αποτελεί το μοναδικό δικαιολογητικό που ο αιτών οφείλει να υποβάλλει με την έναρξη της διαδικασίας αξιολόγησης της τεχνικής μελέτης εκμετάλλευσης. Η υπηρεσία καλεί τον αιτούντα να υποβάλλει τα λοιπά δικαιολογητικά της ενότητας κατά το τελικό στάδιο.
Για τον/τους μελετητές πτυχιούχος μηχανικούς: i. Απόδειξη κατάθεσης αμοιβής. ii. Απόδειξη κατάθεσης από την οικεία Δ.Ο.Υ ή ηλεκτρονική δήλωση απόδοσης του προκαταβλητέου φόρου επί της αμοιβής. iii. Βεβαίωση μέλους ΤΕΕ – Οικονομική Ενημερότητα. iv. Βεβαίωση του ασφαλιστικού φορέα περί καταβολής των εισφορών (ασφαλιστική ενημερότητα) μέχρι την ημερομηνία υποβολής της τεχνικής μελέτης. Για τον/τους μελετητές πτυχιούχους γεωλόγους: i. Απόδειξη κατάθεσης αμοιβής. ii. Απόδειξη κατάθεσης από την οικεία Δ.Ο.Υ ή ηλεκτρονική δήλωση απόδοσης του προκαταβλητέου φόρου επί της αμοιβής. iii. Απόδειξη κατάθεσης των δικαιωμάτων του ΓΕΩΤΕΕ επί της αμοιβής σε εξουσιοδοτημένη τράπεζα. iv. Βεβαίωση μέλους ΓΕΩΤΕΕ – Οικονομική Ενημερότητα περί εξόφλησης των συνδρομών του Γεωλόγου μέχρι την ημερομηνία υποβολής της τεχνικής μελέτης.
Εναλλακτικά και εφόσον η τεχνική μελέτη αφορά συγκεκριμένο Δημόσιο Μεταλλευτικό Χώρο, αναζητείται αυτεπάγγελτα η σύμβαση μίσθωσης του ΔΜΧ ή τμήματος του ΔΜΧ, μεταξύ του Ελληνικού Δημοσίου και του εκάστοτε διοικούμενου. Η επιβεβαίωση της ύπαρξης των ανωτέρω συμβάσεων πραγματοποιείται κατά το στάδιο του προκαταρκτικού ελέγχου και με βάσει το αρχείο της υπηρεσίας.
Κανονισμός Μεταλλευτικών και Λατομικών Εργασιών
Καθορισμός των ειδών και των ποσών των παραβόλων που απαιτούνται για τη χορήγηση οποιασδήποτε έγκρισης που προβλέπεται από τις διατάξεις του ν. 4512/2018 ή γενικότερα τη μεταλλευτική και λατομική νομοθεσία καθώς και την άσκηση οποιασδήποτε προσφυγής ενώπιον του Υπουργού Περιβάλλοντος και Ενέργειας.
Αναπροσαρμογή του ύψους αμοιβής των μελετητών για την σύνταξη των Τεχνικών Μελετών που προβλέπονται από το άρθρο 9 παρ. 4 του Ν.1428/84 και τα άρθρα 4 και 97 του Κανονισμού Μεταλλευτικών και Λατομικών Εργασιών.
Καθορισμός του ύψους αμοιβής των μελετητών για σύνταξη των Τεχνικών Μελετών νέων Μεταλλευτικών και Λατομικών Εργασιών που προβλέπονται από τα άρθρα 9 παρ. 4 του Ν. 1428/84 και τα άρθρα 4 και 97 της κατ επιταγή του άρθρου 26 του ίδιου Νόμου απόφασης Υπουρ. Ενέργειας και Φυσικών Πόρων ΙΙ-5η/Φ17402/1984, που δημοσιεύθηκε στο Φ.Ε.Κ. 931/Β/31.12.84
Τρόπος υπολογισμού και διαδικασία κατάθεσης, αντικατάστασης, κατάπτωσης και επιστροφής της εγγυητικής επιστολής για την εκπλήρωση των υποχρεώσεων που απορρέουν από τις αποφάσεις έγκρισης περιβαλλοντικών όρων σε λατομικούς και μεταλλευτικούς χώρους.
Καθορισμός διαδικασίας έγκρισης της άσκησης δραστηριοτήτων ερευνητικών εργασιών για τη διαπίστωση κοιτασμάτων μεταλλευτικών ορυκτών
Ρυθμίσεις για την εφαρμογή των διαρθρωτικών μεταρρυθμίσεων του Προγράμματος Οικονομικής Προσαρμογής και άλλες διατάξεις. ΜΕΡΟΣ Β΄: Έρευνα και εκμετάλλευση Λατομικών Ορυκτών και άλλες διατάξεις
Οργανισμός Υπουργείου Περιβάλλοντος και Ενέργειας
Νέο θεσμικό πλαίσιο για την άσκηση οικονομικής δραστηριότητας και άλλες διατάξεις,.
Δίκαιη Αναπτυξιακή Μετάβαση, ρύθμιση ειδικότερων ζητημάτων απολιγνιτοποίησης και άλλες επείγουσες διατάξεις.
Φορολογικές ελαφρύνσεις και απλουστεύσεις και άλλες διατάξεις
1. α) Έλεγχος αν ο ενδιαφερόμενος έχει το μεταλλευτικό δικαίωμα εκμετάλλευσης του χώρου της μελέτης σύμφωνα με το Ν.Δ/ΜΑ 210/1973 (Α΄77), με τίτλο «Μεταλλευτικός Κώδικας». Για το σκοπό αυτό ελέγχεται το Αρχείο της υπηρεσίας. β) Αν η μελέτη έχει συνταχθεί και υπογράφεται από τους κατά νόμο αρμόδιους μηχανικούς και έχουν προς τούτο υποβληθεί σχετικές υπεύθυνες δηλώσεις ανάθεσης - ανάληψης.(ΚΜΛΕ, αρ. 101, παρ. 3 και αρ. 103, παρ. 3) γ) Αν έχει εκδοθεί αρμοδίως Απόφαση έγκρισης Περιβαλλοντικών όρων (ΑΕΠΟ) για την εκμετάλλευση του υπόψη μεταλλείου.(Ν. 4014/11 όπως ισχύει). 2. Ταυτόχρονα, διενεργείται αξιολογικός έλεγχος της Τεχνικής Μελέτης, με τα ακόλουθα επιμέρους βήματα: α) Ελέγχονται τα αποτελέσματα της προηγηθείσας έρευνας που πρέπει να καταδεικνύουν την ύπαρξη εκμεταλλεύσιμου κοιτάσματος. (ΚΜΛΕ, αρ. 101,παρ. 1, εδαφ. εγ), ειγ)) β) Ελέγχεται η συμφωνία του περιεχομένου του εν λόγω τεύχους με το περιεχόμενο της Απόφασης Έγκρισης Περιβαλλοντικών Όρων και της σχετικής μελέτης περιβαλλοντικών επιπτώσεων, (υποβάλλονται με μεριμνά του ενδιαφερόμενου), στα θέματα κοινού ενδιαφέροντος. γ) Ελέγχεται η συμμόρφωση πληρότητας του περιεχομένου του τεύχους με το άρθρο 101 του ΚΜΛΕ ή/και το άρθρο 103 του ΚΜΛΕ, όπως ισχύουν, (όσον αφορά την εκμετάλλευση του μεταλλείου ή/και την εγκατάσταση ηλεκτρομηχανολογικών εγκαταστάσεων αντίστοιχα) δ) Ελέγχεται η συμμόρφωση ορθότητας με τα λοιπά ειδικότερα άρθρα του ΚΜΛΕ που αφορούν επιμέρους εργασίες και σχεδιασμούς που τυχόν περιγράφονται στο υπόψη τεύχος (όπως ενδεικτικά τα άρθρα 36 για τα μηχανήματα εξόρυξης και φόρτωσης, 40 για φόρτωση και μεταφορά με αυτοκινούμενα μηχανήματα, 49 -60 για χρήση εκρηκτικών υλών, 83 -84 για την ασφάλεια των επιφανειακών εκσκαφών, κ.λ.π.), καθώς και η τήρηση των κανόνων τέχνης και επιστήμης. ε) Διενεργείται, εφόσον απαιτείται, αυτοψία της υπηρεσίας για επιτόπιο έλεγχο στοιχείων της Τεχνικής Μελέτης. 3. Εφόσον υπάρχουν ελλείψεις του φακέλου προϋποθέσεων των ανωτέρω στοιχείων 1 και 2, που επιδέχονται θεραπεία μέσω συμπληρώσεων ή διορθώσεων, τότε αποστέλλεται έγγραφο στον ενδιαφερόμενο, με παρατηρήσεις, για τη συμπλήρωση των ελλείψεων του φακέλου. (ΚΜΛΕ, αρ. 102).
Σε περίπτωση που υπάρχουν ελλείψεις του φακέλου που δεν επιδέχονται θεραπεία ή τα παραληφθέντα συμπληρωματικά στοιχεία δεν είναι πλήρη τότε η μελέτη επιστρέφεται και απορρίπτεται το αίτημα.
Κατόπιν ενημέρωσης του διοικούμενου από τον αρμόδιο φορέα, σχετικά με την ανάγκη υποβολής συμπληρωματικών στοιχείων, παραλαμβάνονται τα υποβληθέντα, με ευθύνη του διοικούμενου, συμπληρωματικά ή/ και διορθωμένα στοιχεία.
Επαναλαμβάνεται ο έλεγχος του Βήματος 2.
Σε περίπτωση που οι ελλείψεις του φακέλου δεν διορθώθηκαν ή δεν συμπληρώθηκαν επαρκώς, τότε η μελέτη επιστρέφεται και απορρίπτεται το αίτημα.
Εφόσον διαπιστωθεί πληρότητα και ορθότητα της υποβληθείσας μελέτης σύμφωνα με το βήμα 5, γίνεται αποστολή ενημερωτικού εγγράφου στον διοικούμενο για υποβολή των παραστατικών κατάθεσης αμοιβών μελετητών και των δικαιωμάτων Δημοσίου και Ταμείων. (ΥΑ ΙΙ-5η/Φ.6.0/6961/1985 (ΦΕΚ Β΄/387/1985) όπως τροποποιήθηκε με την ΥΑ Δ7/Α/Φ.1.9/17452/734/1994 (ΦΕΚ Β΄/633/1994) και ΚΥΑ ΥΠΕΝ/ΔΑΠ/Φ4.2/71099/67/2018 (ΦΕΚ Β΄/5018/2018)).
Παραλαβή φακέλου παραστατικών κατάθεσης αμοιβών μελετητών και των δικαιωμάτων Δημοσίου και Ταμείων.
Έλεγχος πληρότητας και ορθότητας των παραστατικών κατάθεσης αμοιβών μελετητών και των δικαιωμάτων Δημοσίου και Ταμείων.
Διαπιστώνεται η ορθότητα και πληρότητα του υποβληθέντος φακέλου. Συντάσσεται σχέδιο απόφασης έγκρισης της εν λόγω τεχνικής μελέτης και ακολούθως υπογράφεται ιεραρχικά και αρμοδίως. Η εν λόγω απόφαση αναρτάται στο Δικτυακό τόπο «Διαύγεια», ενώ ταυτόχρονα ψηφιακό αντίγραφό της αποστέλλεται στη διεύθυνση ηλεκτρονικού ταχυδρομείου του διοικούμενου και διανέμεται εσωτερικά ηλεκτρονικά στην αρμόδια Επιθεώρηση Μεταλλείων, μέσω του Συστήματος Ηλεκτρονικής Διεκπεραίωσης του ΥΠΕΝ. Έκαστο εκ των τριών τευχών της υποβληθείσας σε αξιολόγηση Τεχνικής Μελέτης Εκμετάλλευσης Μεταλλείου σφραγίζεται. Το μεν πρώτο, παραμένει στο αρχείο του αρμόδιου φορέα, τα δε έτερα δύο συνοδεύουν από ένα ακριβές φυσικό αντίγραφο της εγκριτικής απόφασης προς τον διοικούμενο και την αρμόδια Επιθεώρηση Μεταλλείων, αντίστοιχα.
Αποστέλλεται στον διοικούμενο σχετική ενημέρωση για την ανάγκη διόρθωσης ή συμπλήρωσης των υποβληθέντων παραστατικών.
Παραλαβή των σχετικών συμπληρώσεων ή διορθώσεων των παραστατικών κατάθεσης αμοιβών μελετητών και των δικαιωμάτων Δημοσίου και Ταμείων.
Έλεγχος πληρότητας και ορθότητας των συμπληρωματικών παραστατικών κατάθεσης αμοιβών μελετητών και των δικαιωμάτων Δημοσίου και Ταμείων.
Διαπιστώνεται η αδυναμία του διοικούμενου να υποβάλλει τις απαραίτητες διορθώσεις των προβλεπόμενων παραστατικών. Η υποβληθείσα μελέτη επιστρέφεται και απορρίπτεται το αίτημα.
Παραλαβή αιτήματος έγκρισης τεχνικής μελέτης μαζί με το τεύχος αυτής σε 3 αντίτυπα
Έλεγχος νομιμότητας / πληρότητας του αιτήματος
Απόρριψη αιτήματος λόγω ελλείψεων που δεν επιδέχονται διορθώσεων/ συμπληρώσεων.
Έλεγχος συμμόρφωσης του διοικούμενου με τις υποδείξεις του αρμόδιου φορέα
Απόρριψη αιτήματος λόγω μη επαρκούς συμπλήρωσης ή διόρθωσης των στοιχείων του φακέλου
Έλεγχος πληρότητας και ορθότητας υποβληθείσας μελέτης
Παραλαβή των απαραίτητων αποδεικτικών κατάθεσης των δικαιωμάτων Δημοσίου και Ταμείων και των σχετικών ενεργειών ανάθεσης - ανάληψης εκπόνησης τεχνικής μελέτης μεταξύ διοικούμενου και μελετητών
Έλεγχος πληρότητας και ορθότητας των υποβληθέντων παραστατικών
Χορήγηση εγκριτικής απόφασης Τεχνικής Μελέτης Εκμετάλλευσης Μεταλλείου
Ενημέρωση για την ανάγκη συμπλήρωσης ή διόρθωσης των υποβληθέντων παραστατικών
Παραλαβή των σχετικών συμπληρώσεων ή διορθώσεων των απαιτούμενων παραστατικών
Έλεγχος πληρότητας και ορθότητας των συμπληρωματικών στοιχείων των υποβληθέντων παραστατικών
Απόρριψη αιτήματος λόγω αδυναμίας του διοικούμενου να υποβάλλει τις απαραίτητες διορθώσεις ή συμπληρώσεις των παραστατικών